Die Kouga-raad het die nuwe begroting eenparig aanvaar.
Dít is die goeie nuus wat Kouga se uitvoerende burgemeester, Elza van Lingen, verlede week bekendgemaak het toe die munisipaliteit se begroting vir die nuwe boekjaar voor die raad gedien het.
Van Lingen het gesê dat voorheenbenadeelde gemeenskappe versoek het dat die munisipaliteit die koste vir die huur van sale en sportgeriewe, asook begraafplaas en begrafnisverwante tariewe, verminder.
“Voorts het ons ook die koste van grondgebruik-aansoeke in voorheenbenadeelde gebiede met 20% verminder. Dit sluit in hersonerings, afwykings, onderverdeling en gebruiksreg,” het sy bygevoeg.
Elektrisiteit (gemiddelde styging in inkomste) – 2,05%, en
Van Lingen het gesê die vervalle toestand van die munisipaliteit se elektriese infrastruktuur, water- en sanitasie-infrastruktuur, paaie en stormwaterdreinering was ‘n groot uitdaging.
“Om dit te hanteer, is ‘n bedrag van R42 miljoen, wat gelyk is aan 5,65% van die totale bedryfsbegroting, toegeken vir herstelwerk en instandhouding,” het sy gesê. “’n Bykomende R2 miljoen van die EMF is opsygesit vir instandhouding en opknapping van strandgebiede.”
Sy het gesê hoewel die herstel- en instandhoudingbegroting kleiner as die raad se teiken van 8% was, is besluit dat dit meer finansiële sin maak om voertuie te vervang wat nie meer funksioneel is nie in plaas daarvan dat groot bedrae aan herstelwerk spandeer word.
“Die aanpassing van die organigram by die behoeftes van die instelling sal ‘n belangrike fokusgebied van ons nuwe munisipale bestuurder wees.
“’n Werkplekstudie en vaardigheidsoutdit sal ook deel van hierdie proses wees.”